Formålet med offensiven var å ta den strategisk viktige byen Al-Amarah som forberedelse for en fremtidig offensiv som ville ha kuttet av den østlige forbindelsen mellom Bagdad og Basra. De irakiske forsvarsstyrkene langs denne frontlinjen ble tatt med overraskelse, og ble drevet bort med store tap. De irakiske styrkene kom raskt til hektene igjen og forhindret den iranske offensiven fra å komme i nærheten av Al-Amarah.